**Ministru kabineta noteikumu projekta „Grozījumi Ministru kabineta 2007.gada 30.oktobra noteikumos Nr.735 „Noteikumi par publiskas personas zemes nomu”” sākotnējās ietekmes novērtējuma ziņojums (anotācija)**

|  |  |
| --- | --- |
| **I. Kādēļ normatīvais akts ir vajadzīgs** | |
| 1. Pamatojums | Ministru kabineta noteikumu projekts „Grozījumi Ministru kabineta 2007.gada 30.oktobra noteikumos Nr.735 „Noteikumi par publiskas personas zemes nomu” (turpmāk – noteikumu projekts) ir izstrādāts, pamatojoties uz Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 9.panta septīto daļu, 16.panta piekto daļu, 20.panta devīto daļu un 26.panta ceturto daļu un Publiskas personas mantas atsavināšanas likuma 44.panta piekto daļu.  Noteikumu projekts izstrādāts, balstoties uz Ministru kabineta 2012.gada 12.jūnija sēdē (prot. Nr.33 43. §) Finanšu ministrijai doto uzdevumu sadarbībā ar Vides aizsardzības un reģionālās attīstības ministriju (turpmāk – VARAM) sagatavot un finanšu ministram līdz 2012.gada 1.novembrim iesniegt Ministru kabinetā noteiktā kārtībā tiesību akta projektu, kas paredzētu iespēju valsts institūcijām, kā arī pašvaldībām, izdodot saistošos noteikumus, gadījumos, kad valsts vai pašvaldības zemesgabals tiek iznomāts ražošanas objekta būvniecībai, uz noteiktu laiku samazināt nomas maksu ne vairāk par 50% no noteiktās nomas maksas apmēra. Minētā uzdevuma izpildes termiņš pagarināts līdz 2014.gada 1.martam (saskaņā ar 2013.gada 23.aprīļa Ministru kabineta sēdes protokolu Nr.23, 15.§). VARAM ar 2013.gada 2.aprīļa vēstuli Nr.13.18-1e/3225 atbalstīja Finanšu ministrijai uzdotā uzdevuma termiņa pagarināšanu līdz 2014.gada 1.martam (saskaņā ar 2013.gada 23.aprīļa Ministru kabineta sēdes protokola Nr.23, 15. §), vienlaikus lūdzot Finanšu ministrijai grozījumus Ministru kabineta noteikumos virzīt ātrāk par protokollēmuma projektā norādīto termiņu. Noteikumu projekta saskaņošanas gaitā Finanšu ministrija izteica priekšlikumu – VARAM sagatavoto noteikumu projekta grozījumu attiecināt ne tikai uz pašvaldībām, bet arī uz valsts institūcijām. Sadarbībā ar Finanšu ministriju tika sagatavoti papildinājumi VARAM izstrādātajā noteikumu projektā. Līdz ar to jāuzskata, ka Ministru kabineta 2012.gada 12.jūnija sēdē (prot. Nr.33 43. §) dotais uzdevums tiek izpildīts.  Likuma „Par zemes dzīlēm” 8.panta otrās daļas 4.punkts un pārejas noteikumu 22.punkts.  Ministru kabineta 2012.gada 9.oktobra sēdes protokola Nr.56 10.§ „Likumprojekts „Grozījumi likumā „Par zemes dzīlēm””” 3.punkts.  Ar Ministru prezidenta 2013.gada 4.jūlija rezolūciju Nr.12/SAN-1081 Finanšu ministrija ir noteikta par atbildīgo likuma „Par zemes dzīlēm” (2013.gada 16.maija likuma „Grozījumi likumā „Par zemes dzīlēm”” redakcijā) 8.panta otrās daļas 4.punktā dotā uzdevuma izpildē (Nr.2013-UZD-2020). Uzdevuma izpildes termiņš ir 2013.gada 1.oktobris.  Noteikumu projekts sagatavots, pamatojoties uz Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis 2013.gada 24.decembris, Nr. L 352) (turpmāk – Komisijas Regula Nr.1407/2013), lai paredzētu kārtību, kādā veidā tiek noteikts *de minimis* atbalsts potenciālajam nomniekam. |
| 2. Pašreizējā situācija un problēmas | Nav noteikta vienota kārtība gadījumos, kad saimnieciskās darbības veicējs vēlas iznomāt publisku ūdenstilpi ar tai piegulošu publiskai personai piederošu zemi, lai īstenotu vienotu attīstības ieceri.  Lai izvērtētu pašvaldību iespējas (rīcības) uzņēmējdarbības veicināšanai, VARAM analizēja normatīvo regulējumu attiecībā uz pašvaldību tiesībām rīkoties ar savu mantu (nekustamo īpašumu – zemi), kā arī pašvaldību attīstības programmu rīcību plānā un investīciju plānā visbiežāk ietvertās rīcības uzņēmējdarbības veicināšanai. Tika secināts, ka normatīvajos aktos paredzētais pilnvarojums attiecībā uz pašvaldību tiesībām rīkoties ar savu mantu (nekustamo īpašumu, t.sk. zemi) ir nepietiekams. Līdz ar to nepieciešams paredzēt, ka pašvaldībai ir tiesības uz noteiktu laiku samazināt nomas maksu ne vairāk kā par 50% no noteiktās nomas maksas apmēra, ja neapbūvēts zemesgabals tiek iznomāts ražošanas objekta būvniecībai. Noteikumu projektā paredzēts, ka atbalsts samazinātas nomas maksa veidā var tikt piešķirts uz laiku no zemesgabala nodošanas nomā līdz pieciem gadiem pēc ražošanas objekta nodošanas ekspluatācijā. Šis termiņš izvēlēts ar mērķi nomas maksas samazināšanas labvēlīgo ietekmi padarīt pēc iespējas efektīvāku, tādējādi radot iespēju ilgstošākā laikā ar nomas maksas samazinājumu kompensēt tos izdevumus, kas radušies ražošanas objekta būvniecības laikā. Lai novērtētu, vai potenciālais nomas maksas samazinājums sniegtu potenciālajam nomniekam atvieglojumu finansiālajā ziņā, tālāk norādīti daži piemēri. Vienlaikus šie piemēri parāda to, ka, ja nomas maksas atvieglojums ražošanas objekta būvniecībai netiek piešķirts ilgstošākā periodā pēc tā pieņemšanas ekspluatācijā, tad nomas maksas atvieglojuma ietekme būs neliela. Savukārt, ja nomas maksas atlaide tiek piešķirta piecu gadu periodā arī pēc būves nodošanas ekspluatācijā, tad nomas maksas atvieglojuma ietekme būs nozīmīga.  Nomas maksas apmērs par 2012.gadu Cēsu novada īpašumā esošajā industriālajā zonā Robežu ielas un Rūpniecības ielas rajonā, kur atrodas ražošanas teritorija, veidoja 6135,98 LVL ( 8730,71 EUR) (likme 1,5% no kadastrālās vērtības; 47,2 ha). Šajā gadījumā maksimālais nomas maksas atvieglojums veidotu vairāk nekā 3000 LVL. Piecu gadu periodā pēc būves nodošanas ekspluatācijā nomas maksas atvieglojums veidotu vairāk nekā 15 000 LVL (21343,08 EUR). Nomas maksas apmērs par 2012.gadu Rēzeknes īpašumā esošajā industriālajā zonā Varoņu, Noliktavu, Maskavas ielas Ziemeļu mikrorajonā nomas maksa veidoja 3847,33 LVL (5474,26 EUR) (likme 1,5% no kadastrālās vērtības; 63,5 ha). Šajā gadījumā maksimālais nomas maksas atvieglojums veidotu vairāk nekā 1900 LVL (2683,46 EUR). Piecu gadu periodā pēc būves nodošanas ekspluatācijā nomas maksas atvieglojums veidotu vairāk nekā 9500 LVL (13517,28EUR).  Tostarp nekustamā īpašuma nodokļa likmei ir tendence progresēt – pieaugt, tas nozīmē, ka nākotnē nomas maksas samazinājumam būs vēl lielāka finansiāla ietekme uz potenciālajiem ražošanas objektu būvniekiem, nomājot neapbūvētu publiskas personas zemes gabalu.  Šādas izmaiņas normatīvajā aktā nepieciešamas, lai atbalstītu pašvaldību vēlmi radīt investīcijām pievilcīgu vidi, ņemot vērā, ka nomas maksas samazinājums uz pusi sekmēs kā investīciju, tā arī potenciālo nomnieku piesaisti. Saistošo noteikumu nepieciešamība noteikta un atbalstīta Ministru kabineta 2012.gada 12.jūnija sēdē (prot.Nr.33 43.§) dotajā uzdevumā. Noteikumu projekts paredz, ka pašvaldībai, lai sniegtu atbalstu samazinātas nomas maksas veidā, ir tiesības izdot saistošos noteikumus, tajos nosakot papildus nosacījumus šo noteikumu projektā minētajiem nosacījumiem. Pašvaldības nomas maksas atlaidi var piešķirt, ņemot vērā noteikumu projektā definētos nosacījumus vai papildus tiem izvēloties arī citus nosacījumus, piemēram, tādu nosacījumu, kas visprecīzāk raksturo pašvaldības ekonomiskās attīstības specializāciju, u.tml. Noteikumu projektā paredzēts, ka, lai pašvaldība sniegtu atbalstu samazinātas nomas maksas veidā, tai ir jāņem vērā vismaz viens no noteikumu projektā minētajiem nosacījumiem vai papildus vismaz viens no pašvaldības noteiktajiem nosacījumiem. Pašvaldība maksimālo nomas maksas atlaidi (50% apmērā) var piešķirt gadījumā, ja tiek izpildīti vismaz divi no noteikumu projektā minētajiem nosacījumiem vai papildus vismaz viens no pašvaldības saistošajos noteikumos noteiktajiem nosacījumiem. Tādējādi netiek ierobežotas pašvaldību tiesības izvērtēt un nomas maksas samazināšanas gadījumā ņemt vērā tādus specifiskus nosacījumus, kuri nav ietverti noteikumu projektā.  Noteikumu projekts paredz iespēju pašvaldībai nomas maksas atlaidi piešķirt, ja: plānots nozīmīgs potenciālā nomnieka ieguldījums (jaunu darba vietu radīšana, finansiālais ieguldījums, infrastruktūras attīstība, inovācijas u.c.); nomājamās zemes atrašanās vieta, ja tā atrodas pašvaldībā, kuras nodokļu ieņēmumi budžetā uz vienu iedzīvotāju ir zem vidējās vērtības visu pašvaldību vidū; ietekmes uz vidi novērtējuma ziņojumā minētie riski videi ir novērtēti kā zemi; potenciālā nomnieka līdzšinējā pieredze un darbības laiks konkrētajā ražošanas jomā ir līdz 5 gadiem. Attiecībā uz pēdējo noteikumu projektā minēto nosacījumu samazinātas nomas maksas piemērošanai, potenciālā nomnieka līdzšinējā pieredze un darbības laiks konkrētajā ražošanas jomā noteikts ar mērķi atbalstīt jaunos uzņēmējus, kuriem šāda veida atbalsts būtu nozīmīgāks.  Saskaņā ar Ministru kabineta 2012.gada 12.jūnija sēdē (prot. Nr.33 43.§) doto uzdevumu un pēc Finanšu ministrijas aicinājuma noteikumu projekts papildināts ar to, ka nomas maksas samazinājumu ražošanas objekta būvniecībai var piemērot arī valsts, tādējādi noteikumu projekts paredz, ka uz visu publisko personu zemes vienībām attiecināmi līdzīgi nosacījumi, paredzot iznomātājam tiesības samazināt nomas maksu. Valsts nomas maksas atlaidi var piešķirt, ņemot vērā noteikumu projektā definētos nosacījumus, t.i. lai samazinātu nomas maksu, ir jāņem vērā vismaz viens no noteikumu projektā minētajiem nosacījumiem. Savukārt maksimālo nomas maksas samazinājumu valsts var noteikt, ja tiek izpildīti vismaz divi no noteikumu projektā minētajiem nosacījumiem.  Civillikuma (turpmāk – CL) 1042.pantsnosaka, ka zemes īpašniekam pieder ne vien tās virsa, bet arī gaisa telpa virs tās, **kā arī zemes slāņi zem tās un visi izrakteņi, kas tajos atrodas**. Savukārt CL 927.pants nosaka, ka īpašums ir pilnīgas varas tiesība par lietu, t. i., tiesība valdīt un lietot to, **iegūt no tās visus iespējamos labumus**, ar to rīkoties un noteiktā kārtā atprasīt to atpakaļ no katras trešās personas ar īpašuma prasību.  Pašreiz tiesiskais regulējums, kas publiskai personai jāņem vērā, iznomājot tās valdījumā vai īpašumā esošos zemesgabalus zemes dzīļu izmantošanai, ir minēts Ministru kabineta noteikumos Nr.735 „Noteikumi par publiskas personas zemes nomu” (turpmāk – Noteikumi Nr.735). Noteikumu Nr.735 7. un 18.punkts attiecīgi nosaka publiskas personas apbūvētu un neapbūvētu zemesgabalu nomas maksas aprēķināšanas vispārējo kārtību, proti, nosakot, ka nomas maksa ir **1,5 % apmērā no zemes kadastrālās vērtības**. Tāpat minētajos noteikumos ir noteikti tikai atsevišķi izņēmumi nomas maksas aprēķināšanas kārtībai, tajā skaitā noteikti gadījumi, kad nomas maksu var samazināt, kā arī palielināt, piemērojot koeficientu 1,5 u.c. izņēmumi, bet tie nav attiecināmi uz nekustamā īpašuma iznomāšanu ar mērķi izmantot zemes dzīles.  Lai izpildītu doto uzdevumu un rastu risinājumu atsevišķai valsts vai pašvaldības zemes nomas maksas noteikšanas kārtībai gadījumos, ja valsts vai pašvaldības zemesgabals tiek iznomāts zemes dzīļu izmantošanai, tika rīkotas sanāksmes, kurās piedalījās pārstāvji no Finanšu ministrijas, Vides aizsardzības un reģionālās attīstības ministrijas, Tieslietu ministrijas un Valsts zemes dienesta. Sanāksmju laikā tika vērsta uzmanība uz pastāvošo problēmu, proti, ka pašreiz publiskai personai nav tiesiska pamata par tās īpašumā vai valdījām esošu nekustamo īpašumu, ja tas tiek iznomāts citai personai zemes dzīļu izmantošanai, iegūt no tās visus iespējamos labumus atbilstoši CL 927.pantā noteiktajam. Tādējādi netiek ievērots arī likuma „Par valsts un pašvaldību finanšu līdzekļu un mantas izšķērdēšanas novēršanu” (turpmāk – Izšķērdēšanas novēršanas likums) 3.pantā noteiktais, ka publiskas personas manta nododama lietošanā citai personai par iespējami augstāku cenu.  Papildus tika vērsta uzmanība uz to, ka normatīvajos aktos regulētais dabas resursu nodoklis tiek maksāts par pašu resursu kā tādu, neatkarīgi no tā, vai tas pieder privātai vai publiskai personai. Saskaņā ar Dabas resursa nodokļa likuma 2.pantu dabas resursu nodokļa mērķis ir veicināt dabas resursu ekonomiski efektīvu izmantošanu, ierobežot vides piesārņošanu, samazināt vidi piesārņojošas produkcijas ražošanu un realizāciju, veicināt jaunu, vidi saudzējošu tehnoloģiju ieviešanu, atbalstīt tautsaimniecības ilgtspējīgu attīstību, kā arī finansiāli nodrošināt vides aizsardzības pasākumus. Līdz ar to secināms, ka dabas resursa nodoklis nav tas tiesiskais instruments, kas kompensētu publiskas personas, kā zemes dzīļu īpašnieka, intereses iegūt maksimālu labumu no tā īpašumā vai valdījumā esošajiem derīgajiem izrakteņiem.  Lai raksturotu plašāk to, ka dabas resursa nodoklis nav instruments, kas kompensētu īpašniekam neiegūtos labumus no tā īpašumā esošā nekustamā īpašuma, kas tiek iznomāts ar mērķi izmantot zemes dzīles, tika norādīts uz praksē esošajām problēmām, kas, tai skaitā, saistītas arī ar iznomāto zemes dzīļu racionālu izmantošanu. Saskaņā ar likuma „Par zemes dzīlēm” 9.panta 5.punktu publiskas personas zemi zemes dzīļu izmantošanai iznomā vai nodod lietošanā uz laiku līdz 25 gadiem. Praksē redzams, ka vairumā gadījumu nomas ilgums ir minētais maksimālais termiņš, taču problēma ir gadījumos, kad iznomātājs licencē vai atļaujā norādītajā apjomā derīgos izrakteņus iegūst nevis pastāvīgi visa nomas termiņa garumā, bet periodiski vai pat īslaicīgi, piemēram, vienu gadu, attiecīgi par reāli iegūto derīgo izrakteņu apjomu samaksājot dabas resursu nodokli. Tai pašā laikā zemesgabala iznomātājam, ja pastāvīgi netiek iegūti derīgie izrakteņi, nav pamata pārtraukt nomas līgumu vai par dīkstāvi noteikt lielāku nomas maksu.  Sanāksmju laikā tika apskatīti vairāki iespējamie risinājumi:   1. zemes dzīļu vērtību iekļaut nekustamā īpašuma kadastrālajā vērtībā, līdz ar to piemērojot jau spēkā esošo kārtību par publiskas personas zemes nomu, kas ietverta Noteikumos Nr.735; 2. noteikt zemes dzīļu vērtību un to iekļaut nekustamā īpašuma kadastra novērtējumā. Līdzīgi kā tas saskaņā ar Nekustamā īpašuma valsts kadastra likuma 76.pantu ir noteikts attiecībā uz mežaudzēm un to vērtību; 3. ņemot vērā attiecīgā zemesgabalā esošo derīgo izrakteņu apjomu, to kvalitāti un citus elementus, noteikt kritērijus, pēc kuriem nosaka zemes nomas maksu nekustamam īpašuma, ja tas tiek iznomāts ar mērķi izmantot zemes dzīles (nepieciešamas izdarīt grozījumus Noteikumos Nr.735); 4. palielināt Noteikumos Nr.735 pašreiz noteikto procentuālo lielumu, proti, nomas maksu konkrētā gadījumā noteikt lielāku par 1,5% no nekustamā īpašuma kadastrālās vērtības, attiecīgi izdarot grozījumus Noteikumos Nr.735.   Pašreizējā tiesiskā regulējuma problēma ir tā, ka, arī iznomājot publiskas personas zemesgabalu zemes dzīļu izmantošanai, nomas maksas aprēķināšanai saskaņā ar Noteikumiem Nr.735 par pamatu tiek ņemta zemes kadastrālā vērtībā, kurā atbilstoši Ministru kabineta 2006.gada 18.aprīļa noteikumiem Nr.305 „Kadastrālās vērtēšanas noteikumi” netiek ietverta zemes dzīļu vērtība. Līdz ar to neatkarīgi no tā, vai iznomā zemesgabalu ar vai bez mērķa izmantot zemes dzīles, zemes nomas maksa ir vienāda.  Vērtējot 1. un 2.risinājumu, tika izskatīta iespēja zemes dzīļu vērtību iekļaut zemes kadastrālajā vērtībā. Ņemot vērā to, ka kadastrālajā vērtēšanā vienlaicīgi jānovērtē liels objektu skaits un vērtēšanas izmaksām ir jābūt zemām, vērtības aprēķinam tiek lietoti standartizēti aprēķina modeļi, kurā netiek ietverta zemes dzīļu vērtība. Minētais tiek pamatots ar to, ka nav iespējams iegūt objektīvus datu par visiem derīgajiem izrakteņiem, kas atrodas zemes dzīlēs, kā arī visas atradnes līdz šim nav izpētītas. Papildus tika norādīts, ka, ņemot vērā gan derīgo izrakteņu veidu dažādību, gan to kvalitātes dažādos rādītājus, mežaudzes vērtības aprēķināšanas modeli nevar pielīdzināt zemes dzīļu vērtības noteikšanai. Lai to izdarītu, ir nepieciešami lieli finansiālie resursi. Līdz ar to, izvērtējot piedāvāto pirmo un otro risinājumu, tika secināts, ka **ieguvums no zemes dzīļu vērtību noteikšanas un tās iekļaušanas kadastrālajā vērtībā nebūtu proporcionāls tiem resursiem, kādi būtu jāpatērē minētās vērtības noteikšanai**.Attiecībā uz trešo risinājumu, nosakot atsevišķus kritērijus zemes nomas maksas aprēķināšanas kārtībai, kas tiek ņemti vērā, iznomājot zemesgabalu zemes dzīļu izmantošanai, papildus jau minētajam tika konstatēs, ka, **neveicot īpašniekam iepriekšēju zemes dzīļu izpēti, nav iespējams iegūt pilnīgu uzskaitījumu un raksturojumu par konkrētā zemesgabalā esošajiem derīgajiem izrakteņiem**. Papildus vēršama uzmanība uz to, ka īstenojot minēto risinājumu, nepieciešams būtiski palielināt derīgo izrakteņu izpētes un ieguves kontroles un uzraudzības funkciju, kas prasa neadekvāti lielus kā finanšu, tā cilvēkresursu ieguldījumus, kas konkrētā mērķa sasniegšanai būtu neadekvāti augsti.  Noteikumu projekta izstrādes gaitā tika izvērtēti iesaistīto pušu priekšlikumi un iebildumi, izvērtēti normatīvie akti, Valsts kontroles 2007.gada 12.februāra (Revīzijas lieta Nr.5.1-2-14R/2005) informatīvais ziņojums „Par pašvaldību derīgo izrakteņu apsaimniekošanas efektivitāti”, kā rezultātā tika pieņemts lēmums, ka visatbilstošākais variants nomas maksas noteikšanai zemes dzīļu iznomāšanai ir nevis noteikt konkrētu nomas maksas apmēru procentos, bet gan nomas maksas apmēru noteikt atbilstoši zemesgabala nomas maksas tirgus novērtējumā, ko veicis sertificēts vērtētājs, minētajam attiecībā uz līgumiem, kas tiks noslēgti pēc šo noteikumu spēkā stāšanās. Attiecībā uz vēsturiski noslēgtajiem līgumiem, lai rastu risinājumu Ministru kabineta dotajam uzdevumam, kā optimālākais tika atbalstīts risinājums, ar kuru paredzēts palielināt esošo procentuālo lielumu – Noteikumos Nr.735 noteiktos 1,5%. Attiecībā uz vēsturiski noslēgtajiem līgumiem, kas noslēgti līdz noteikumu spēkā stāšanai, līdz 2014. gada 31. decembrim izbeidz vai groza vēsturiskos nomas līgumu zemes dzīļu izmantošanai, tiem tiek piemērota 6% likme no zemes kadastrālās vērtības, bet pēc tam katru gadu nomas maksa tiek indeksēta 20% robežās, līdz nomas maksa sasniedz tirgus cenu. Līdz ar to ir sagatavoti nepieciešamie grozījumi (turpmāk – Noteikumu projekts), ar kuriem Noteikumi Nr.735 tiktu papildināti ar jaunu III.1 nodaļu „Publiskas personas zemesgabala nomas maksas aprēķināšanas kārtība, ja publiskas personas zemesgabals tiek iznomāts zemes dzīļu izmantošanai”. Minētā risinājuma īstenošana prasa vismazākos finansiālos un cilvēkresursu ieguldījumus. AS „Latvijas valsts meži” ir snieguši informāciju, ka, modelējot kopējo ieņēmumu dinamiku attiecībā uz vēsturiskajām līgumsaistībām (noslēgti 53 zemes nomas līgumi, kuru zemes iznomāšanas mērķis ir derīgo izrakteņu ieguve), kurās šobrīd zemes noma maksas apmērs tiek noteikts 1,5% apmērā no zemes kadastrālās vērtības, tad pieaugums tiek prognozēts no 122647 EUR uz 1416936,96 EUR 2020. gadā (pie nosacījuma, ka nemainās kopējā iznomātā platība, nemainās kadastrālā vērtība).  Ar noteikumu projektu tiks paredzēta kārtība, kādā veidā tiek noteikts *de minimis* atbalsts potenciālajam nomniekam samazinātas nomas maksas veidā, pamatojoties uz Komisijas Regulu (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (OV 24.12.2013 L 352) (turpmāk – Komisijas Regula Nr.1407/2013)  Atbilstoši Komisijas Regulas Nr.1407/2013 3.panta 2.punktā noteiktajam, kopējais *de minimis* atbalsts, ko viena dalībvalsts piešķīrusi vienam vienotam uzņēmumam (saņēmējam), jebkurā triju fiskālo gadu periodā nedrīkst pārsniegt 200 000 euro. *De minimis* atbalsts, kas piešķirts saskaņā ar Komisijas Regulu Nr.1407/2013 var tikt kumulēts ar atbalstu, kas piešķirts saskaņā ar citām *de minimis* regulām, izņemot Komisijas 2012.gada 25.aprīļa Regulu (ES) Nr. 360/2012 par Līguma par Eiropas Savienības darbību 107. un 108. panta piemērošanu *de minimis* atbalstam, ko piešķir uzņēmumiem, kuri sniedz pakalpojumus ar vispārēju tautsaimniecisku nozīmi (OV 26.04.2012 L 114/8). |
| 3. Saistītie politikas ietekmes novērtējumi un pētījumi | Informatīvais ziņojums „Par dabas resursu nodokļa piemērošanas praksi dabas resursu ieguvei Latvijā salīdzinājumā ar Igauniju un Lietuvu un izvērtējumu un priekšlikumiem par valsts ienākumiem ilgtermiņā saistībā ar dabas resursu izmantošanu”. Tas ir pieejams Valsts kancelejas Politikas plānošanas dokumentu datu bāzē: <http://polsis.mk.gov.lv/view.do?id=3810>.  Informatīvais ziņojums par zemes dzīļu izmantošanu. Pieejams Ministru kabineta mājaslapā tiesību aktu projektu datu bāzē: <http://www.mk.gov.lv/doc/2005/VARAMInf_090513_ieguve.466.docx>. |
| 4. Tiesiskā regulējuma mērķis un būtība | Noteikumu projekts paredz, ka šie noteikumi neattiecas uz kārtību, kādā iznomā publisko ūdenstilpi un zemi zem tāsar tai piegulošo publiskai personai piederošo zemi (vienotas attīstības ieceres īstenošanai). Ar **vienotu attīstības ieceri** šeit jāsaprot tādu sabiedrībai pieejamu attīstības ieceru īstenošanu, kuru realizēšanai nepieciešams nomāt gan publisko ūdenstilpi vai tās daļu, gan tai piegulošo publiskās personas zemes gabalu vai tā daļu. Kārtība kādā iznomā publisku ūdenstilpi vienotai attīstības iecerei noteikta Ministru kabineta 2009.gada 11.augusta noteikumu Nr.918 „Noteikumi par ūdenstilpju un rūpnieciskās zvejas tiesību nomu un zvejas tiesību izmantošanas kārtību” (turpmāk – Noteikumi Nr.918). No kā izriet, ka ūdenstilpi vienotas attīstības ieceres īstenošanai iznomā Noteikumu Nr.918 2.punktā noteiktajiem mērķiem, pirms nomas līguma slēgšanas tiek izstrādāti ūdenstilpes ekspluatācijas noteikumi (šo noteikumu 6.punkts), savukārt nomas tiesības tiek iegūtas konkursa kārtībā. Tāpat īstenojot vienotas attīstības ieceres nomu ievēro citas šajos noteikumos noteiktās prasības.  Piemēram, vienotas attīstības ieceres īstenošanai var tikt nomāta publiskās ūdenstilpes daļa un pašvaldības zemesgabals ūdenssporta organizēšanas vajadzībām – uz pašvaldības zemes tiek plānota laivu atpūtas bāze, savukārt publiskajā ūdenī – laivu piestātnes un eliņi.  Noteikumu projekts paredz papildināt Ministru kabineta 2007.gada 30.oktobra noteikumus Nr.735 „Noteikumi par publiskas personas zemes nomu” nosakot, ka pašvaldībām ir tiesības izdot saistošus noteikumus (likumā „Par pašvaldībām” noteiktajā kārtībā), kuros paredzēti neapbūvēta pašvaldībai piederoša zemesgabala nomas maksas samazinājumi, ja tas tiek iznomāts ražošanas objekta būvniecībai. Pašvaldības nomas maksas atlaidi var piešķirt, ņemot vērā noteikumu projektā definētos nosacījumus vai papildus tiem izvēloties arī citus nosacījumus, piemēram, tādu nosacījumu, kas visprecīzāk raksturo pašvaldības ekonomiskās attīstības specializāciju, u.tml. Tādējādi netiek ierobežotas pašvaldību tiesības izvērtēt un nomas maksas samazināšanas gadījumā papildus ņemt vērā tādus specifiskus nosacījumus, kuri nav ietverti noteikumu projektā. Savukārt valsts var samazināt nomas maksu, ņemot vērā noteikumu projektā ietvertos nomas maksas samazinājuma nosacījumus.  Noteikumu projekta mērķis ir noteikt atsevišķu publiskas personas zemes nomas maksas noteikšanas kārtību gadījumos, ja valsts vai pašvaldības zemes gabals tiek iznomāts zemes dzīļu izmantošanai. Tādējādi tiktu ievērots gan CL 927.pants, kas nosaka, ka īpašums ir pilnīgas varas tiesība par lietu, iegūstotno tās visus iespējamos labumus, gan Izšķērdēšanas novēršanas likuma 3.pants, kas paredz, ka publiskas personas manta nododama lietošanā citai personai par iespējami augstāku cenu.  Noteikumu projekts paredz Noteikumus Nr.735 papildināt ar III.1 nodaļu „Publiskas personas zemesgabala nomas līguma noslēgšanas kārtība un nomas maksas aprēķināšanas kārtība, ja publiskas personas zemesgabals tiek iznomāts zemes dzīļu izmantošanai”.  Atbilstoši likumā noteiktajam „Par zemes dzīlēm” 1.panta pirmās daļas 21.punkts nosaka, ka jēdziens „zemes dzīļu izmantošana” ietver sevī ģeoloģisko izpēti, derīgo izrakteņu ieguvi un zemes dzīļu derīgo īpašību izmantošanu. Atbilstoši šajā likumā noteiktajam derīgos izrakteņus iedala bieži sastopamajos derīgajos izrakteņos un valsts nozīmes derīgajos izrakteņos. Saskaņā ar likuma 1.panta pirmās daļas 2.punktu, bieži sastopamie derīgie izrakteņi ir Latvijas teritorijā izplatīti un pietiekamā daudzumā esoši derīgie izrakteņi. Savukārt šī panta daļas 17.punkts nosaka, ka valsts nozīmes derīgie izrakteņi ir ogļūdeņraži [neapstrādāta nafta (jēlnafta), dabas gāze] un pazemes ūdeņi (sālsūdeņi, minerālūdeņi, termālie ūdeņi un rūpniecībā izmantojamie ūdeņi).  Noteikumu III1 nodaļā iekļautais regulējums attiecas uz zemes nomu, ja publiska persona zemesgabalu iznomā zemes dzīļu izmantošanai, izņemot, ja zemes gabals tiek iznomāts ogļūdeņražu meklēšanai, izpētei un ieguvei. 2011.gada Informatīvais ziņojums „Par dabas resursu nodokļa piemērošanas praksi dabas resursu ieguvei Latvijā salīdzinājumā ar Igauniju un Lietuvu un izvērtējumu un priekšlikumiem par valsts ienākumiem ilgtermiņā saistībā ar dabas resursu izmantošanu” un tam sekojošais Ministru kabineta sēdes protokollēmums vērsts uz dabas resursu izmantošanu šaurākā nozīmē – uz derīgo izrakteņu ieguvi, ja nepieciešamas lielas zemes platības. Likums „Par zemes dzīlēm” nosaka, ka pazemes ūdeņi un ogļūdeņraži ir valsts nozīmes derīgie izrakteņi. Likumā „Par zemes dzīlēm” minēti dažādi zemes dzīļu izmantošanas veidi: gan derīgo izrakteņu izpēte un ieguve, gan, piemēram, zemes dzīļu monitoringa sistēmas izveide vai monitoringa veikšana, zemes dzīļu derīgo īpašību izmantošana. Dabasgāzes glabātuvei (zemes dzīļu derīgo īpašību izmantošana) publiskas personas zemi var iznomāt atbilstoši apbūvētas zemes iznomāšanas nosacījumiem. Saņemot licenci tikai zemes dzīļu izpētei vai derīgo īpašību izmantošana derīgo izrakteņu ieguve netiek veikta vispār. Ogļūdeņražu izpēte salīdzinot ar bieži sastopamo derīgo izrakteņu izpēti ir sarežģītāka, dārgāka un ievērojami laikietilpīgāka. Lai pilnvērtīgi veiktu ogļūdeņražu izpēti un attiecīgajā licences laukumā esošo ogļūdeņražu resursu novērtēšanu, veiktu ietekmes uz vidi novērtējumu ogļūdeņražu ieguvei, saņemtu būvatļaujas un veiktu citas normatīvajos aktos noteiktās darbības ogļūdeņražu ieguves urbumu ierīkošanai un ogļūdeņražu ieguves uzsākšanai, kā arī veiktu ogļūdeņražu ieguvē izmantojamo būvju būvniecību un iekārtu uzstādīšanu, ir nepieciešami vismaz pieci līdz septiņi gadi, bez tam, likuma „Par zemes dzīlēm” 9.panta 2.punktā ir noteikts, ka zemes dzīļu izmantošanas licenci izsniedz, kā arī valsts vai pašvaldības zemi zemes dzīļu izmantošanai iznomā vai nodod lietošanā ogļūdeņražu izpētei uz laiku līdz 10 gadiem. Ogļūdeņražu meklēšanai, izpētei un ieguvei ir atsevišķs regulējums, līdz ar to uz tiem nav lietderīgi attiecināt noteikumus par publiskas zemes nomu. Turklāt, ogļūdeņražu ieguve Latvijai ir salīdzinoši netradicionāla nozare, kurai būtu jāpiesaista investori. Tādēļ, lai neradītu pārpratumus, nav lietderīgi noteikumus attiecināt un minētajiem derīgajiem izrakteņiem.”  Valsts Kontrole 2007.gada 12.februāra (Revīzijas lieta Nr.5.1-2-14R/2005) informatīvā ziņojuma „Par pašvaldību derīgo izrakteņu apsaimniekošanas efektivitāti” 19.2. punktā ir secinājusi, ka „[..] neparedzot nosacījumu pārskatīšanu atkarībā no tirgus situācijas izmaiņām, pašvaldības ir radījušas risku zaudēt iespēju turpmāk saņemt papildu ieņēmumus no derīgo izrakteņu apsaimniekošanas”. Līdz ar to ir secināms, ka ir atbalstāma nomas maksas paaugstināšana, lai publiska persona no zemesgabala iznomāšanas, kuras mērķis ir iegūt derīgos izrakteņus, iegūtu pēc iespējas augstākus ieņēmumus, ievērojot Publiskas personas finanšu līdzekļu un mantas izšķērdēšanas novēršanas likumā minēto. Papildus nomas maksai nomnieks kompensē iznomātājam nekustamā īpašuma nodokļa par zemi maksājumu, kā arī sedz citus normatīvajos aktos noteiktos nodokļus.  Lai efektīvi apsaimniekotu un izmantotu zemes dzīļu resursus, ir nepieciešams noteikt augstāku nomas maksu, nekā tā ir šobrīd, tādējādi tiks diferencēta nomas maksas aprēķināšanas kārtība, kas ļaus iegūt maksimālu labumu no visa īpašumā esošā nekustamā īpašuma kopumā – kā par pašu zemi, tā par izmantotajām zemes dzīlēm (derīgiem izrakteņiem, kas saskaņā ar CL ir zemes īpašnieka īpašums). Publiskas personas zemesgabala iznomātājs, pirms nomas līguma par zemesgabala iznomāšanu zemes dzīļu izmantošanai noslēgšanas, ņem vērā zemesgabala nomas maksas tirgus novērtējumā, ko veicis sertificēts vērtētājs, minēto, un nomas maksas apmēru nosaka atbilstoši tam. Noteikumu projekts paredz, ka gadījumā, ja zemesgabals tiek iznomāts, nerīkojot konkursu vai izsoli zemes dzīļu izmantošanai, publiskas personas zemesgabala iznomātājs pēc tam, kad ir pieņēmis lēmumu par zemesgabala iznomāšanu zemes dzīļu izmantošanai, nosaka nomas maksu atbilstoši zemesgabala nomas maksas tirgus novērtējumā, ko veicis sertificēts vērtētājs, minētajai zemes nomas maksai. Nomnieks papildus nomas maksai maksā normatīvajos aktos noteiktos nodokļus.  Gadījumā, ja zemesgabals tiek iznomāts konkursa vai izsoles kārtībā, nomas maksa ir augstākā piedāvātā vai nosolītā cena. Konkursa vai izsoles sākumcena tiek noteikta atbilstoši sertificēta vērtētāja zemesgabala nomas maksas tirgus novērtējumā minētajam. Nomnieks papildus nomas maksai maksā normatīvajos aktos noteiktos nodokļus.  Noteikumu projekts paredz tiesības iznomātājam nomas maksu indeksēt reizi piecos gados, par pamatu ņemot vidējo zemes nomas maksas apmēra pieaugumu vai samazinājumu attiecīgajā laika posmā ar nosacījumu, ka nomas maksas pieaugums vai samazinājums katrā no indeksācijas reizēm nepārsniedz 20%. 20% robeža ir vidējais kūdras, smilts, grants ražotāju rentabilitātes rādītājs. Rentabilitātes rādītājs parāda konkrētās nozares attīstību, spēju  gūt peļņu. Minētos rentabilitātes rādītājus ir iespējams iegūt no uzņēmumu gada pārskatiem. Tādejādi izvērtējot vidējo ražotāju rentabilitātes rādītāju, ņemot vērā apstākli, ka uzņēmējs plāno savu uzņēmējdarbību ilgtermiņā, 20% robežu būtu tā,  kas  no vienas puses nodrošina regulāru nomas maksas pieaugumu Iznomātājam no otras puses ir samērīgs attiecībā pret uzņēmēju un nerada pamatu tiesvedībām. Nomas maksas indeksācija ir noteikta 20% robežās, lai nodrošinātu samērīguma un tiesiskās paļāvības principa ievērošanu. Tiesiskās paļāvības princips aizsargā personas reiz iegūtās tiesības, t.i., personas var paļauties uz to, ka tiesības, kas iegūtas saskaņā ar spēkā esošu tiesību aktu, noteiktajā laika periodā tiks saglabātas un reāli īstenotas. Iepriekš minēto iemeslu dēļ ir noteikts nomas maksas iespējamais pieaugums vai samazinājums noteiktās robežās, lai tas nenotiktu pārāk strauji. Kā piemēru var minēt AS "Latvijas valsts meži" izstrādāto iznomāšanas kārtību un nomas maksas noteikšanas principus, kas pieejami:  <http://www.lvm.lv/lat/profesionaliem/zemes_iznomasana/?doc=13660>.  Attiecībā uz vēsturiski noslēgtajiem līgumiem ir paredzēts, ka publiskas personas zemesgabala iznomātājs līdz 2014.gada 31.decembrim atbilstoši Publiskas personas finanšu līdzekļu un mantas izšķērdēšanas novēršanas likumā ietvertajiem principiem, ja šādas tiesības ir paredzētas līgumā vai puses par to vienojas, vienpusēji izbeidz vai groza nomas līgumu zemes dzīļu izmantošanai, kas noslēgts ar privātpersonu vai kapitālsabiedrību līdz 2014. gada \_\_.martam. Iepriekš minētās iznomātāja tiesības attiecināmas uz gadījumiem, ja zemes nomas maksa ir zemāka par 6% no zemes kadastrālās vērtības, šādos gadījumos, grozot nomas līgumu, nomas maksa nosakāma 6% apmērā no zemes kadastrālās vērtības. CL normas paredz, ka procentu likme par sveša kapitāla lietošanu ir 6% gadā, līdz ar to arī šajā gadījumā tiek piemērota 6% likme. No 2015.gada 1.janvāra līgumiem, kas noslēgti līdz 2014.gada \_\_.martam, ja šādas tiesības ir paredzētas līgumā vai puses par to vienojas, vienpusēji indeksē nomas maksu katru gadu ar nosacījumu, ka nomas maksas pieaugums katrā no indeksācijas reizēm nepārsniedz 20%, līdz nomas maksa sasniedz zemesgabala nomas maksas tirgus novērtējumā, ko nosaka sertificēts vērtētājs, noteikto.  Lai nodrošinātu maksimāli efektīvu un racionālu valstij vai pašvaldībai piederošu zemes dzīļu izmantošanu un nepieļautu nelikumīgu darbību iznomātajos zemesgabalos, Noteikumos Nr.735 ir paredzēts noteikt, ka gadījumā, ja nomnieks trīs gadu laikā no nomas noslēgšanas brīža nav uzsācis zemes dzīļu izmantošanu atbilstoši zemes dzīļu izmantošanas licencē vai bieži sastopamo derīgo izrakteņu ieguves atļaujā norādītajam, kā arī, ja nomnieks zemes dzīles izmantojis, pārkāpjot viņam izsniegtās zemes dzīļu izmantošanas licences, atļaujas vai zemes nomas līguma noteikumus, vai veicis citas nelikumīgas darbības, tad paredzēts noteikt paaugstinātu nomas maksu, t.i., reizināt nomas līgumā paredzēto nomas maksu ar koeficentu 1,5 līdz brīdim, kad tiek novērsti iepriekš minētie apstākļi. Trīs gadu termiņu Noteikumu projektā ir paredzēts iekļaut atbilstoši likumā „Par zemes dzīlēm” 16.panta trešās daļas 2.punktā noteiktajam, ka „zemes dzīļu izmantošanas licenci vai bieži sastopamo derīgo izrakteņu ieguves atļauju tās izsniedzējs atceļ, ja licences vai atļaujas adresāts triju gadu laikā no attiecīgās licences vai atļaujas spēkā stāšanās dienas nav uzsācis derīgo izrakteņu ieguvi. Pieņemot noteikumu projektu, šīs sadaļas 2.punktā minētās problēmas tiktu atrisinātas pilnībā. Nosakot nomas maksas aprēķināšanas kārtībai lielāku procentuālo lielumu no zemes kadastrālās vērtības, nekā tā šobrīd noteikta Noteikumos Nr.735, publiskai personai, iznomājot zemi zemes dzīļu izmantošanai, būs iespēja iegūt ne tikai labumu par pašu zemes nomu, bet arī attiecīgi par tā īpašumā esošajām zemes dzīlēm (derīgiem izrakteņiem).  Spēkā esošo Ministru kabineta 2007.gada 30.oktobra noteikumu Nr.735 „Noteikumi par publiskas personas zemes nomu” 7.2 punkts noteic, ka *apbūvēta zemesgabala vai tā daļas minimālā nomas maksa ir 28 euro gadā, ja saskaņā ar šo noteikumu* [*7.2.apakšpunktu*](http://likumi.lv/doc.php?id=165950#p7) *aprēķinātā nomas maksa ir mazāka nekā 28 euro gadā.*  Viens no normas sākotnējiem iestrādes mērķiem bija nomas maksu noteikt tādu, lai apbūves īpašnieks būtu ieinteresēts ierosināt publiskas personas īpašumā esošas apbūvētās zemes vienības atsavināšanu Publiskas personas mantas atsavināšanas likuma noteiktajā kārtībā, tādejādi panākot Civillikuma 968. pantā iestrādāto principu, ka *uz zemes uzcelta un cieši ar to savienota ēka atzīstama par tās daļu*, vienlaicīgi nodrošinot, ka zemes nomas maksa tomēr būtu pietiekoši samērīga. Tāpat, ievērojot likuma „Par valsts un pašvaldību finanšu līdzekļu un mantas izšķērdēšanas novēršanu” 3.pantā noteikto, ka ar finanšu līdzekļiem un mantu jārīkojas lietderīgi, normas izstrādes mērķis bija arī novērst situāciju, ka nomas līguma slēgšanas un administrēšanas izmaksas daudzkārt pārsniedz nesamērīgi zemās nomas maksas. Proti, ņemot vērā, ka nomas maksas apmērs ir piesaistīts zemes kadastrālajai vērtībai, kas dažviet ir tik neliela, ka zemes vienības noteiktā nomas maksa nesedza pat nomas līguma slēgšanas administratīvos izdevumus, nebija lietderīgi slēgt nomas līgumus un tos administrēt, taču likuma „Par valsts un pašvaldību finanšu līdzekļu un mantas izšķērdēšanas novēršanu” 5.panta pirmā daļa aizliedz publiskas personas mantu privātpersonai nodot bezatlīdzības lietošanā. Vēršam uzmanību, ka, risinot analoģisku situāciju, likumā „Par nekustamā īpašuma nodokli” 31. pantā ir noteikts, *minimālais nekustamā īpašuma nodokļa maksājums katram nodokļa maksātājam katrā pašvaldībā.*  Tāpēc normas skaidrībai un nepārprotamai iztulkošanai, spēkā esošo noteikumu 7.2 un 34.1 punktu ir nepieciešams precizēt, norādot uz to, ka minimālā nomas maksa gadā attiecās uz zemesgabalu vai tā daļu, jo praksē piemērotājiem radās jautājumi, vai ierobežojumu attiecināt uz visu zemesgabalu vai arī uz tā daļu, tai skaitā domājamo daļu, piemēram, gadījumos, kad uz zemes vienības atrodas vairākas dažādiem īpašniekiem piederošas ēkas vai viena ēka, kurai ir vairāki īpašnieki, un katram īpašniekam tiek iznomāta atbilstoša zemes daļa, ar katru apbūves īpašnieku noslēdzot atsevišķu nomas līgumu. Ar terminu „zemesgabala daļa” ir saprotama arī apbūvēta zemesgabala domājamā daļa, ievērojot, ka praksē rodas situācijas, kad publiskai personai pieder zemesgabals, bet uz tā atrodas vairākas būves, kuru īpašuma tiesības domājamās daļās vairākām personām ierakstītas atsevišķos zemesgrāmatas nodalījumos un publiskā persona ar personām ir noslēgusi zemes nomas līgumus par attiecīgām zemesgabala domājamām daļām.  Uzņēmums, kurš vēlas saņemt *de minimis* atbalstu saskaņā ar Komisijas Regulas Nr.1407/2013 3.panta nosacījumiem, atbalsta sniedzējam papīra formā vai elek­troniski kopā ar iesniegumu atbalsta saņemšanai iesniedz uzskaites veid­lapu par saņemto *de minimis* atbalstu atbilstoši *de minimis* uzskaites un piešķiršanas kārtībai, kas noteikta 2008.gada 5.februāra Ministru kabineta noteikumos Nr.58 „Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem„ vai noteikumos, kas tos aizstāj. Minētajā veidlapā sniedz ziņas par uzņēmuma kārtējā gadā un iepriekšējos divos fiskālajos gados saņemto atbalstu. |
| 5. Projekta izstrādē iesaistītās institūcijas | Finanšu ministrija, Vides aizsardzības un reģionālās attīstības ministrija, Tieslietu ministrija, Zemkopības ministrija, Valsts zemes dienests, AS „Latvijas valsts meži”, VAS „Valsts nekustamie īpašumi”, biedrība „Latvijas Pašvaldību savienība”, Vides konsultatīvā padome, Rīgas dome un Dabas aizsardzības pārvalde.  Visas iesaistītās institūcijas atbalsta Noteikumu projektā iekļauto risinājumu. |
| 6. Iemesli, kādēļ netika nodrošināta sabiedrības līdzdalība | Sabiedrības pārstāvju līdzdalība nav nepieciešama, jo grozījumi Noteikumos Nr.735 galvenokārt skar publiskas personas, kuras iznomā tās īpašumā vai valdījumā esošus zemesgabalus. Turklāt publiskām personām jāievēro Publiskas personas finanšu līdzekļu un mantas izšķērdēšanas novēršanas likumā minētais, tajā skaitāmanta atsavināma un nododama īpašumā vai lietošanā citai personai par iespējami augstāku cenu. |
| 7. Cita informācija | Nav. |

|  |  |
| --- | --- |
| **II. Tiesību akta projekta ietekme uz sabiedrību** | |
| 1. Sabiedrības mērķgrupa | 1) Personas, kas nomā vai vēlas nomāt valstij, pašvaldībai piederošu neapbūvētu zemesgabalu, lai uz tā veiktu ražošanas objekta būvniecību.  2) Publiskās personas, kuras iznomā tās īpašumā vai valdījumā esošus zemesgabalus, kā arī personas, kuras pēc noteikumu projekta spēkā stāšanās noslēgs zemes nomas līgumu par publiskai personai piederošu zemesgabalu zemes dzīļu izmantošanai. Mērķgrupas aptuveno lielumu nav iespējams noteikt, jo pašreiz nav iespējams prognozēt, cik publisko tiesību subjekti iznomās un cik privāto tiesību subjekti reāli noslēgs zemes nomas lūgumus ar mērķi iznomāt zemes dzīles. |
| 2 Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. Tiesiskā regulējuma finansiālā ietekme | Noteikumu projekta īstenošanai papildus līdzekļi no valsts vai pašvaldību budžeta nav nepieciešami.  Nosakot lielāku nomas maksu zemesgabaliem, kas tiek iznomāti zemes dzīļu izmantošanai, prognozējams, ka publiskām personām palielinās ienākumi no attiecīgu zemesgabalu iznomāšanas, tādējādi iegūstot adekvātu samaksu par publiskas personas īpašumā esošajiem resursiem.  Savukārt potenciālajiem publiskas personas zemes nomniekiem, ja to mērķis būs attiecīgā zemesgabalā izmantot zemes dzīles, palielināsies izdevumi par zemes nomas maksu. Taču maksātā nomas maksa būs adekvāta tam, kādu labumu nomnieks iegūs, izmantojot zemes dzīles.  Turpretim, potenciālajam nomniekam, kurš gribēs nomāt publiskai personai piederošu zemesgabalu ražošanas objekta būvniecībai, būs iespēja saņemt nomas maksas atlaidi, tādējādi samazinot savus izdevumus. |
| 4. Tiesiskā regulējuma nefinansiālā ietekme | Noteikumu projekts paredz atsevišķos gadījumos iespēju publiskai personai pārskatīt zemes nomas maksas apmēru, kas tādējādi nomnieku veicinās racionālāk izmantot zemes dzīles. |
| 5. Administratīvās procedūras raksturojums | Projekts šo jomu neskar |
| 6. Administratīvo izmaksu monetārs novērtējums | Projekts šo jomu neskar |
| 7. Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2013. gads** | | Turpmākie trīs gadi (tūkst. euro) | | |
| 2014. | 2015. | 2016. |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Skatīt 7.punktu | Nav | Nav nomas līguma | Nav nomas līguma | Nav nomas līguma |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: | 0 | 0 | Projekts šo jomu neskar | Projekts šo jomu neskar | Projekts šo jomu neskar |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5. Precizēta finansiālā ietekme: | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar | Projekts šo jomu neskar |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Noteikumu projekta īstenošana neradīs papildus izdevumus valsts un pašvaldību budžetam. Savukārt ieņēmumi nav precīzi aprēķināmi, jo nav nosakāma potenciālo nomnieku interese par iznomāšanai paredzētajiem zemesgabaliem zemes dzīļu izmantošanai un noslēgtajiem nomas līgumiem. Papildus minētajam nav iespējams apzināt visus publisko personu īpašumā vai valdījumā esošo zemes dzīļu resursus. Taču kopumā ir prognozējams, ka, palielinot nomas maksas apmēru, publiskām personām palielināsies ienākumi no attiecīgu zemesgabalu iznomāšanas. | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Projekts šo jomu neskar |
| 2. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | |
| 1. | Saistības pret Eiropas Savienību | | Ar noteikumu projektu tiek ieviestas Komisijas Regulas Nr.1407/2013 prasības. | | |
| 2. | Citas starptautiskās saistības | | Projekts šo jomu neskar. | | |
| 3. | Cita informācija | | Nav | | |
| **1.tabula**  **Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | | | Komisijas Regula Nr.1407/2013. | | |
|  | | | | | |
| A | | B | | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas Regulas Nr.1407/2013 1.panta 1.punkts | | Noteikumu projekta 18.4 2.punkts | | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 1.panta 2.punkts | | Noteikumu projekta 18.4 3.punkts | | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 3.panta 2.punkts | | Noteikumu projekta 18.46.punkts | | Komisijas Regulas Nr.1407/2013 prasības tiek ieviestas pilnībā. | Noteikumu projekta vienības neparedz stingrākas prasības kā šīs tabulas A ailē minētās ES tiesību akta vienības. |
| Komisijas Regulas Nr.1407/2013 5.panta 1.punkts | | Noteikumu projekta 18.4 6.punkts | | Komisijas Regulas Nr.1407/2013 prasības tiek ieviestas pilnībā. |  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?  Kādēļ? | | Projekts šo jomu neskar. | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | | Projekts šo jomu neskar. | | | |
| Cita informācija | | Nav | | | |

|  |  |  |
| --- | --- | --- |
| VI. Tiesību akta projekta izpildes nodrošināšana un tās ietekme uz institūcijām | | |
| 1. | Sabiedrības informēšana par projekta izstrādes uzsākšanu | Informācija par VARAM sagatavoto noteikumu grozījumu projektu ir pieejama ministrijas mājas lapā [www.varam.gov.lv](http://www.varam.gov.lv) no 2013.gada 7.augusta. |
| 2. | Sabiedrības līdzdalība projekta izstrādē | Sabiedrības priekšlikumi vai iebildumi nav saņemti. |
| 3. | Sabiedrības līdzdalības rezultāti | Projekts šo jomu neskar. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Finanšu ministrija un pašvaldības.  Visas publiskās personas, kuru īpašumā vai valdījumā ir zemesgabali ar zemes dzīlēs esošiem derīgiem izrakteņiem, kā arī zemesgabali, kas var tikt iznomāti ražošanas objektu būvniecībai. |
| 2. | Projekta izpildes ietekme uz pārvaldes funkcijām un institucionālo struktūru | Projekts šo jomu neskar |
| 3. | Cita informācija | Nav. |

Iesniedzējs:

vides aizsardzības un reģionālās attīstības ministrs R.Naudiņš

Vīza:

Valsts sekretārs G.Puķītis

16.04.2014. 14:44

6025

I.Bušmeistere

66016520, [Ieva.Busmeistere@varam.gov.lv](mailto:Ieva.Busmeistere@varam.gov.lv)

L.Vikšere

66016786, [Laura.Viksere@varam.gov.lv](mailto:Laura.Viksere@varam.gov.lv)

R.Ošiņa

67095597, [Ruta.Osina@fm.gov.lv](mailto:Ruta.Osina@fm.gov.lv)